Երկու տարի անց, նույն օգոստոսին ԽՍՀՄ նախարարների խորհուրդը հաստատեց ՀԱԷԿ-ի առաջին հերթափոխի նախագիծը` ВВЭР-440 տիպի երկու էներգաբլոկով։ Գլխավոր նախագծող նշանակվեց “Ատոմջերմաէլեկտրանախագիծ” ինստիտուտի Գորկու բաժանմունքը։ Նախագծողների համար ամենալուրջ բարդությունը կապված էր ՀԱԷԿ-ի տեղակայման տարածքի սեյմսաակտիվության հետ, այն դեպքում, երբ լիովին բացակայում էր նորմատիվային բազան։